На основу члана 43. став 5. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон, 47/2018 и 111/2021-др.закон), члана 67. став 1. тачка 8. и став 2. Закона о локалним изборима („Службени гласник РС“ број 14/2022 и 35/2024) члана 65. став 1. и 152. Статута општине Владичин Хан („Службени гласник Града Врања“, број 7/2024 –пречишћени текст) и члана 48. став 1. и члана 179. Пословника Скупштине општине Владичин Хан („Службени гласник Града Врања“, број 7/2024 –пречишћени текст), Скупштина општине Владичин Хан на седници одржаној дана 05.09.2025. године, донела је

**ОДЛУКУ**

**О ПРЕСТАНКУ МАНДАТА ОДБОРНИКА СКУПШТИНЕ ОПШТИНЕ ВЛАДИЧИН ХАН**

**I**

Констатује се да је мандат одборника Скупштине општине Владичин Хан престао пре истека времена на које је изабран и то:

1. Данилу Цветковићу, графичком инжењеру, са изборне листе АЛЕКСАНДАР ВУЧИЋ – Владичин Хан не сме да стане, због избора на функцији заменика председника Општине Владичин Хан;

**II**

Одлука ступа на снагу даном доношења.

**III**

Одлуку објавити на веб презентацији Републичке изборне комисије и у „Службеном гласнику Града Врања“.

**Образложење**

Правни основ за доношење Одлуке о престанку мандата одборника Скупштине општине Владичин Хан садржан је у одредбама члана 43. став 5. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон, 47/2018 и 111/2021-др.закон), члана 67. став 1. тачка 8. и став 2. Закона о локалним изборима („Службени гласник РС“ број 14/2022 и 35/2024) члана 65. став 1. и 152. Статута општине Владичин Хан („Службени гласник Града Врања“, број 7/2024 –пречишћени текст) и члана 48. став 1. и члана 179. Пословника Скупштине општине Владичин Хан („Службени гласник Града Врања“, број 7/2024 –пречишћени текст).

Чланом 43. став 5. Закона о локалној самоуправи прописано је да заменику председника Општине избором на ову функцију престаје мандат одборника у Скупштини општине, што је садржано и у одредбама члана 65. став 1. Статута општине Владичин Хан и 48. став 1. Пословника Скупштине општине Владичин Хан.

Одредбама члана 67. став 1. тачка 8. и став 2. Закона о локалним изборима прописано је да пре истека времена на које је изабран одборнику престаје мандат ако је преузео функцију која је по Уставу и закону неспојива с функцијом одборника, те да одборнику мандат престаје када наступи случај који представља разлог за престанак мандата. Сходно одредбама члана 69. истог Закона скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току, односно на првој наредној седници, а одлука којом се констатује да је одборнику престао мандат се објављује на веб-презентацији Републичке изборне комисије.

Сагласно члану 225. став 2. Одлука којом се констатује да је одборнику престао мандат објављује се и у „Службеном гласнику Града Врања“.

Узимајући у обзир да је из реда одборника изабран Данило Цветковић за заменика председника Општине Владичин Хан то се због неспојивости функција доноси одлука о престанку мандата одборника Скупштине општине Владичин Хан именованом.

Сагласно одредбама члана 70. Закона о локалним изборима против одлуке скупштине којом се констатује да је одборнику престао мандат, одборник којем је констатован престанак мандата може поднети жалбу вишем суду на чијем се подручју налази седиште скупштине у року од седам дана од дана доношења те одлуке, преко скупштине.

**Упутство о правном средству**: Против ове Одлуке одборник којем је констатован престанак мандата може преко Скупштине поднети жалбу Вишем суду у Врању у року од у року од седам дана од дана доношења одлуке.

**СКУПШТИНА ОПШТИНЕ ВЛАДИЧИН ХАН**

**Број: 06-135/5/25-I**

**Дана: 05.09.2025. године**

**ПРЕДСЕДНИЦА,**

**Данијела Поповић**